Sylling skolekorps har holdt det gående i Sylling siden 1938 og er nå slått sammen med Oddevall skolekorps. Det har vært kor i Sylling siden 1870, og nå finner man Sylling Sangkor her. Sylling IF har alltid stått sterkt i bygda og feiret sine 75 år i 2002. Forsamlingshuset Valstadhaug ble bygget i 1927 av innbyggerne som selv var andelseiere. Øverskogen Toradergruppe har blitt dannet i den senere tid og lå på Buskerudtoppen i ukevis med Schottis etter Böl-Olle. De har gitt ut plata «I Fyr og Flamme». Musikkgruppa Bygdeoriginalene setter også farge på kulturlivet i Sylling. 2. Lier speidergruppe ble startet i 1920-årene, og etter en pause ble gruppa startet opp igjen høsten 1994.